SAL waarsku staking kan ernstige gevolge hê | Maroela Media
Die Suid-Afrikaanse Lugdiens (SAL) het gewaarsku dat 'n staking die toekoms van die lugredery in ernstige gedrang kan bring.
Dit kom nadat vakbonde met 'n staking gedreig het weens die herstruktureringsproses by die lugredery wat tot gevolg kan hê dat tot 940 mense hul werk verloor.
Deon Fredericks, waarnemende finansiële hoof van die SAL, het gesê enige onderbreking van die lugredery se operasionele bedrywighede, bring die toekoms van die lugredery in gedrang asook die SAL se vermoë om sy strategie uit te voer. Volgens Fredericks hou dit ook 'n bedreiging in vir elke werk by die SAL en verwante bedrywe.
Die SAL het ook daarop gewys dat die herstruktureringsproses en die salarisonderhandelinge wat tans by die lugredery aan die gang is, twee verskillende prosesse is.
"Numsa en Sacca beweer dat hulle nie gekonsulteer is oor die herstruktureringsproses nie. Dit is nie waar nie." Volgens Fredericks het die SAL op 11 November die vakbonde skriftelik van die proses in kennis gestel en is 'n vergadering vir later dieselfde dag geskeduleer, maar die vakbonde het nie opgedaag nie.
Die SAL het intussen ook 'n aansoek by die Kommissie vir Versoening, Bemiddeling en Arbitrasie (KVBA) ingedien om 'n senior kommissaris aan te stel om die konsultasies te fasiliteer.
Rakende die salarisonderhandelinge het Fredericks gesê daar is sedert Februarie al nege vergaderings in die verband gehou. "Ons het die SAL se moeilike finansiële situasie duidelik gemaak en ons hoop dat die vakbonde die volle omvang van die situasie sal kan begryp en met ons sal saamwerk om konstruktiewe maniere te vind om vorentoe te beweeg."
Dit is vroeër berig dat 944 van die lugredery se 5 146 werknemers na verwagting deur die herstruktureringsproses geraak sal word.
Zuks Ramasia, waarnemende uitvoerde hoof van die SAL, het gesê die SAL moet dringend aandag gee aan sy finansiële posisie en dit is die rede vir die herstruktureringsproses wat sal poog om die doeltreffende implementering van sy omkeerstrategie te verseker te midde van die heersende operasionele uitdagings.
Al die SAL se afdelings en departemente word deur die herstruktureringsproses geraak. Die lugredery se filiale, naamlik SAAT, Mango en Air Chefs, word nie geraak nie.
Die konsultasieproses kan na verwagting tot 11 Januarie volgende jaar duur.
Kan nie dink dat 'n staking meer skade kan aanrig as wat klaar gedoen is as hul by die werk is nie
SAL het beslis nie net 5,146 werknemers nie maar aansienlik meer (12,000 tot 14,000). Doen weg met die BEE sateliet maatskappye wat rondom SAL opgespring het (brandstof ingesluit) sodat die drakoniese finansiële wurggreep op SAL versag kan word. Stel bevoegde mense aan en siedaar! Die winsmarge vir 'n lugredery is tussen 2-3% en die huidige samestelling van die SAL besigheids-formule maak dit 'n saak van onmoontlikheid om voort te bestaan.
Richard Branson take note bro. This is what you want to invest in?? He he he
regeer & beheer
Die vervlakste va(k)bonde het ook hopeloos te veel se in elke departement. Hulle het selfs meer mag as die sogenaamde regering.
Vakbonde het die regering van die land in 'n wurggreep beet en die regering is magteloos. As hulle nie doen wat die vakbonde sê nie word daar gebrand en geplunder en die regering verloor steun. Lank, lank gelede toe die vorige regering onder druk besluit het om vakbonde toe te laat het kenners gewaarsku dat dit uiteindelik die einde van 'n kapitalistiese ekonomie sal beteken, maar die regering wou nie luister nie. Nou pluk ons die vrugte daarvan. Dieselfde het byna in Engeland gebeur maar dit is met die leeuemoed van Margaret Thatcher afgeweer. Daar is ongelukkig niemand met leeuemoed… Lees meer »